gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl es de gl gl gl gl sv en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - O Parlamento admite a trámite a iniciativa cidadá a prol do naval civil en Ferrolterra
Domingo, 25 de setembro de 2022
En breve vaise iniciar a recollida das 15 mil sinaturas que cómpren para que a Iniciativa Lexislativa Popular sexa tratada na Cámara.
Redacción / Europa Press - 09:00 24/04/2009
Tags: Ferrolterra ILP Navantia
Será un chanzo máis para que o Goberno teña "unha ferramenta para tratar de convencer" nunha loita onde a vontade de resolver o asunto depende fundamentalmente do goberno español, tal e como subliñan os promotores da plataforma Rumbo 21.
Este xoves, a Mesa do Parlamento admitiu a trámite a Iniciativa Lexislativa Popular que reclama a supresión do veto á construción naval civil que os estaleiros de Navantia en Fene sofren até 2015. A solicitude chegará agora á Xunta Electoral e desde ese momento poderíase comezar coa recollida das 15 mil sinaturas necesarias para que a Cámara se pronuncie ao respecto.
"Non fan falta 15 mil sinaturas para convencer o Goberno de que o sector naval é estratéxico, pero non é o mesmo chegar cunha iniciativa parlamentaria ordinaria que cunha que vaia avalada con estas sinaturas", reflexiona Xosé Ramón Franco, un dos promotores de Rumbo 21, insistindo na importancia da eliminación deste veto sobre o naval. Insisten desde o colectivo en que da vontade do executivo español depende a apertura ou non de negociacións con Bruxelas e a posibilidade dunha decisión da Unión Europea que axude ao desenvolvemento económico da comarca de Ferrolterra.
Por outro lado, a plataforma organiza entre os días 28 e 30 de abril, en colaboración coa Universidade da Coruña, as Xornadas Técnicas e Estratéxicas sobre o Sector Naval, a celebrar na Escola Politécnica Superior de Ferrol. A revogación da prohibición de fabricar buques civís na antiga Astano será xustamente un dos asuntos a debate eses días.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto